NaiveNeuron/SloPal huggingface dataset:
Štefanec, Ivan, poslanec NR SR (2014-02-11):
Ďakujem, pani predsedníčka, ďakujem aj kolegovi Blahovi za poznámku. No, chcem zdôrazniť, že v žiadnom prípade nezužujem európsku problematiku na oblasť daní, práve preto som spomenul viac prípadov, pán poslanec, a ešte raz ich zopakujem. Pokiaľ za minulej vlády sme prijali na výbore viac odôvodnených stanovísk a slovenský hlas zaznel veľmi jasne, pretože máme dva hlasy, čo nie je málo, vieme, že máme jednokomorový parlament, čiže pri odôvodnených stanoviskách, keď to prijme výbor pre európske záležitosti, tak automaticky reprezentuje Slovensko dvoma hlasmi, čo nie je prípad Česka a Poľska. Tak to bolo nielen v oblasti zachovania suverenity v oblasti priamych daní, ale aj pri ochrane spoločných hraníc v debate o tom, či nám niekto môže tieto hranice takpovediac obsadiť inými príslušníkmi bezpečnostných síl, alebo si o tom budeme rozhodovať sami. A som presvedčený, že sami. Alebo či niekto iný môže kontrolovať verejné inštitúcie. Nič takého som nezažil za súčasnej vlády. Pokiaľ sme prijímali po širokej diskusii tieto odôvodnené stanoviská, ktoré som, mimochodom, len ja navrhol za minulého obdobia, tak v súčasnosti tam nevidím žiadnu aktivitu, pán poslanec, a toto ma mrzí. Pretože je stále mnoho smerníc a direktív, ktoré si zaslúžia debatu a zaslúžia si debatu na základe filozofie, ktorá nie je jasná. Tá filozofia súčasnej vlády skutočne je zobrazená len v tom, že so všetkým, s čím príde Brusel, sa súhlasí. Ale ja som presvedčený, že tak v oblasti ako v oblasti priamych daní, tak aj v oblasti sociálnej, kultúrnej či penzijnej si suverenitu musíme zachovať, je to rozhodne v prospech občanov Slovenska. Ďakujem.
P. Paška, predseda NR SR: (2007-06-19):
Otváram rozpravu. Písomne nemám prihlášku do rozpravy. Pýtam sa, vážené kolegyne a kolegovia, kto sa chce prihlásiť do rozpravy ústne? Končím možnosť prihlásiť sa do rozpravy ústne. Neprihlásil sa nik. Uzatváram rozpravu. A pokiaľ nemá navrhovateľ a spravodajca ešte čo povedať, prerušujem... Chcete pán navrhovateľ? Nie. Prerušujem rokovanie o tomto bode programu a pristúpime... (Reakcia z pléna.) A, pardon, keď dovolíte, ospravedlňujem sa, dohodli sme si v programe, že budeme hneď hlasovať o návrhu na skrátené legislatívne konanie. Takže požiadam pána spravodajcu, aby uvádzal hlasovanie. Nech sa páči. Ešte raz sa ospravedlňujem.
Grendel, Gábor, podpredseda NR SR (2022-11-08):
Prezentujme sa a hlasujeme. (Hlasovanie.) Prítomných 136 poslancov, za 63, proti 13, zdržalo sa 57, nehlasovali 3. Konštatujem, že sme návrh novely zákona o pobyte cudzincov neschválili. Pristúpime k hlasovaniu o bode 60 schváleného programu, ktorým je druhé čítanie o návrhu poslancov Vetráka a Kyselicu na vydanie zákona, ktorým sa mení a dopĺňa zákon č. 232/2022 o financovaní voľného času dieťaťa (tlač 1185). Prosím spoločného spravodajcu z výboru pre financie a rozpočet pána poslanca Györgya Gyimesiho, aby hlasovanie uvádzal. (Hlasovanie o návrhu poslancov Národnej rady Slovenskej republiky Milana Vetráka a Lukáša Kyselicu na vydanie zákona, ktorým sa mení a dopĺňa zákon č. 232/2022 Z. z. o financovaní voľného času dieťaťa a o zmene a doplnení niektorých zákonov a ktorým sa menia a dopĺňajú niektoré zákony , tlač 1185.)
P. Hrušovský, predseda NR SR: (2005-10-27):
(Hlasovanie.) 125 prítomných, 76 za, 7 proti, 41 sa zdržalo, 1 nehlasoval. Návrh sme schválili.
Glváč, Martin, podpredseda NR SR (2016-09-09):
Na faktické poznámky bude reagovať pán poslanec Dostál. Nech sa páči.
Vetrák, Milan, poslanec NR SR (2023-05-24):
Ďakujem. Ja som ešte zabudol v tom svojom vystúpení povedať, že som návrh zákona okrem teda Únie miest, alebo teda samosprávy prerokoval aj, aj s Najvyšším správnym súdom, ktorý, ktorý súhlasí s týmto riešením, najmä kvôli tomu, že tam zavádzame trojmesačnú lehotu pre ten súd, a súdy nemajú rady, keď sa zavádzajú lehoty. Tak aby ste nemali pochybnosti o tom, to neni nejaký môj výmysel samého od seba od stola, to je s nimi prerokované aj odsúhlasené. A takisto som, pokiaľ ide o vecné riešenie, hovoril dvakrát aj s generálnym prokurátorom Žilinkom o tomto návrhu zákona s tým, že majú na to na posúdenie aj z hľadiska tých konkrétnych formulácii ustanovení, ak by to prešlo do druhého čítania, tak sa s ním ešte chcem, alebo s tým, koho mi určí pre tú netrestnú oblasť, a si myslím, že jedného zo svojich námestníkov, stretnúť a prejsť si to aj podrobne, ale s vecným riešením, o tom sme sa bavili dvakrát a tiež, tiež s tým nemal problém. Nakoniec sám to videl v programovom vyhlásení vlády, to sme sa bavili ešte dva roky dozadu, len kým som sa dostal k tomu, že to aj predložím do parlamentu, tak nejaký čas uplynul. No a majú to, bolo im to poslané v tejto verzii, ktorá je predložená, teraz asi pred mesiacom. K tomu, čo povedal Lukáš Kyselica, no v zásade tam si treba zvážiť, že či treba ešte robiť nejaké výnimky, lebo jednoducho ak by... ak tak tam dáme výnimku a starosta s tým nebude súhlasiť, tak on to jednoducho nebude aplikovať. Čiže nič by sme nedosiahli, jednoducho v tomto musíme nastaviť ten proces tak, aby, aby tam bola jasná línia a nemohol nikto z toho nejakým spôsobom uhnúť. Akonáhle začneš uhýbať, tak ak starosta s tým nebude súhlasiť a bude si myslieť, že je to protizákonné, a nikto iný mu nepovie, že to neni, že nikto im to neposúdi ako prokuratúra, súd, tak on ti to nebude aplikovať proste. Takže tam by sme sa asi nikdy nedostali, ale ako úvaha je to O.K., len to... (Prerušenie vystúpenia časomerom.)
Danko, Andrej, predseda NR SR (2018-10-22):
Ďakujem. Chce vyjadriť, chce sa vyjadriť pán spravodajca? Nie. Prerušujem rokovanie o tomto bode programu. V rokovaní pokračujeme prvým čítaním o návrhu poslancov Beblavého, Mihála na vydanie zákona, ktorým sa mení a dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov. Návrh zákona je pod tlačou 1173. Návrh na jeho pridelenie na prerokovanie výborom je v rozhodnutí č. 1226. Dávam slovo poslancovi Beblavému, aby návrh zákona uviedol. (Rokovanie o návrhu poslancov Národnej rady Slovenskej republiky Miroslava Beblavého a Jozefa Mihála na vydanie zákona, ktorým sa mení a dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov , tlač 1173.)
Ďuriš Nicholsonová, Lucia, podpredsedníčka NR SR (2017-09-08):
Ďakujeme pekne, pán poslanec Dostál. Na vaše vystúpenie registrujem jednu faktickú poznámku od pána poslanca Grendela. Nech sa páči, pán poslanec, máte slovo.
Danko, Andrej, podpredseda NR SR (2024-01-19):
Pán poslanec Hargaš.
Číž, Miroslav, podpredseda NR SR (2015-04-21):
Pán poslanec Martvoň.
Hrušovský, Pavol, podpredseda NR SR (2010-12-08):
Hlasujeme o bodoch zo spoločnej správy, tak ako o nich navrhol hlasovať pán spoločný spravodajca. (Hlasovanie.) 141 prítomných, 78 za návrh, 63 sa zdržalo. Návrh sme schválili. Prosím, ďalší návrh.
Mamojka, Mojmír, poslanec NR SR (2014-03-21):
Ďakujem za slovo. Ja som najsamprv vôbec uvažoval, či využiť faktickú poznámku, ale potom mi to nedalo. Trošku zdegradujem tento inštitút faktickej poznámky. Ale parlament je čo? Je to pôda politická a stále si romanticky myslím a budem robiť pre to, čo sa dá v rámci mojich možností, aby okrem politickej pôdy bola aj pôda profesionálna. Ja vždy pozorne počúvam, pokiaľ som tu, každého z nás. Pán poslanec, politicky to nebolo naozaj nič, to bolo politikárčenie. A je to, mňa mrzí, že to musím povedať, ale váš osobný exhibicionizmus, a napriek tomu, že hovoríte, že aj tie ústavné zákony sú načasované do etapy prezidentských volieb, však tá vaša prezentácia nebolo nič iné, len kampaňou pána Kisku, keby už o to šlo. Takže politicky to nebolo nič. To bolo exhibicionisticky politikárčenie. A vecne, odborne – a vysvetlím v rozprave – vecne jednoducho nemám na čo reagovať. Vy ste sa profesne vecne nezaoberali ničím, takže tam niet o čom. Ďakujem.
P. Paška, predseda NR SR: (2009-03-10):
Pán poslanec Jozef Mikuš, nech sa páči, máte slovo.
Žiga, Peter, podpredseda NR SR (2024-06-13):
Pán poslanec, chcem vás poprosiť, aby ste reagovali k veci.
Šípošová, Janka, poslankyňa NR SR (2015-11-12):
Ja by som len chcela povedať, že hovorili sme pred chvíľou o tom európskom ochrannom príkaze a hovorili ste, pán minister, ako vlastne je to výborné, že budú rovnaké možnosti uplatnenia si tej ochrany vo všetkých členských štátoch, ale už sme sa tu raz o tom rozprávali v tejto sieni, že len to nám chýba, aby my sme tie opatrenia mali u nás vlastne najprv uplatnené. To, že ich potom budú môcť uplatňovať v iných členských štátoch, je fajn, lenže ich nemajú. Tak toľko, ďakujem pekne.
Ďuriš Nicholsonová, Lucia, podpredsedníčka NR SR (2019-03-26):
Áno, samozrejme.
Podmanický, Ján, poslanec NR SR (2011-07-01):
Pán poslanec, možno ako jediný ste obrátili pozornosť tejto ekonomickej a politickej debaty na hodnotový rozmer celého problému a predovšetkým na tú úžasnú zmenu európskeho hodnotového rebríčka. A ja osobne s tým môžem len súhlasiť. Naozaj si myslím, že tento problém, o ktorom rokujeme, má aj ten rozmer, že dnes už naša kultúra a naša európska civilizácia chce za každú cenu sústavne meniť nové a dobré veci za ešte novšie a za ešte lepšie. Takže ja s vami, pán poslanec, súhlasím, len je to rozmer, by som povedal, číro teoretický. A myslím si, že teraz práve ekonómovia musia povedať, ako z tohto problému, ktorý dnes spôsobuje vážne ekonomické problémy, vyjsť von. A na rozdiel od vás si myslím, že primeraný dlh je dnes aj určitý spôsob života, lebo ak sa pozriete na akéhokoľvek mladého človeka, ktorý si založí rodinu a chce nejako normálne žiť, tak vidno, že takmer každá rodina si berie pôžičku, či už, povedzme, zo Štátneho fondu rozvoja bývania alebo prostredníctvom hypoték. Len dôležité je mať prácu a mať taký príjem, aby som túto pôžičku mohol splatiť. Dnes, bohužiaľ, nefunguje to, čo ste možno ešte vy zažívali, že vám štát dal dvestotisíc korún na to, aby ste si mohli kúpiť byt a žiť v ňom. Takže dnes aj primerané zadlžovanie je akceptovateľné. Ale to nemení nič na tom, že súhlasím s tým, čo ste povedali o tom hodnotovom rozmere.
Laššáková, Jana, podpredsedníčka NR SR (2012-06-28):
Ďakujem za odpovede, pán podpredseda vlády. A budeme pokračovať odpoveďami členov vlády na otázky poslancov podľa vyžrebovaného poradia. Prvá otázka je od poslanca Ivana Uhliarika na ministerku zdravotníctva Zuzana Zvolenskú a znie: „Pani ministerka, akým spôsobom chcete rozšíriť vracanie doplatkov sociálne slabým skupinám tak, aby sa to maximálne dotklo najslabších sociálnych skupín, cca stodvadsať tisíc občanov? V prvom kvartáli 2012 bolo vrátených 1,4 mil. eur šesťdesiatim štyrom tisíc poistencom.“ Nech sa páči, pani ministerka.
Baška, Jaroslav, poslanec NR SR (2018-09-12):
Ďakujem za slovo. Vážený pán predsedajúci, keďže včera v rozprave nikto nevystúpil k tomuto bodu a ja som prečítal návrh uznesenia, ktoré je prílohou spoločnej správy, dajte hlasovať o návrhu tohto uznesenia.
Abrhan, Pavol, poslanec NR SR (2015-11-26):
Ďakujem. Ja by som len chcel teda doplniť pána poslanca. Fakt je ten, že Štátna veterinárna a potravinová správa má toto v kompetencii, ale, žiaľ, nekoná, lebo toto bol už druhý príklad, prípad, kedy mohla konať a mohla vydať predbežné opatrenie, mohla zakázať takúto, takúto reklamu, mohla uložiť pokutu. Toto bolo v lete, zatiaľ sa nič nestalo. Predtým sme, som predkladal návrh zákona, kde by bolo zo zákona zakázané umiestňovať takúto reklamu v okolí škôl, školských zariadení, zdravotníckych zariadení, ale, žiaľ, ani tento návrh zákona neprešiel. Preto do tretice ako prichádzame s takýmto návrhom, aby to bolo v kompetencii obcí, aby obec si mohla rozhodnúť o takomto prípadne zákaze alebo obmedzení takejto, takejto reklamy. A uchádzam sa o vašu podporu. Ďakujem pekne.
B. Bugár, podpredseda NR SR: (2003-12-03):
(Hlasovanie.) Prítomných 133 poslancov, za návrh 117,  proti 9, hlasovania sa zdržali 5,  nehlasovali 2. Konštatujem, že sme schválili vládny návrh zákona o obrannej štandardizácii, kodifikácii a štátnom overovaní kvality výrobkov a služieb na účely obrany . Ďakujem, pán spravodajca. vládnom návrhu zákona, ktorým sa mení a dopĺňa zákon Slovenskej národnej rady č. 551/1992 Zb. o správe daní a poplatkoch a o zmenách v sústave územných finančných orgánov v znení neskorších predpisov a ktorým sa menia a dopĺňajú niektoré ďalšie zákony (tlač 418). Pán spravodajca, pán poslanec Hamarčák, nech sa páči, môžete uvádzať jednotlivé hlasovania. I. Hamarčák, poslanec: Ďakujem, pán podpredseda. Chcem skonštatovať, že v rozprave vystúpili dvaja poslanci. Pán poslanec Maxon predložil 4 pozmeňujúce návrhy a pán poslanec Šulaj vystúpil v rozprave, ale pozmeňujúci návrh nepredložil. V spoločnej správe je spolu 26 pozmeňujúcich návrhov pod bodmi 1 až 26. Navrhujem, aby sme spoločne hlasovali...
Kollár, Boris, predseda NR SR (2020-10-20):
Pán, pán predseda Fico, je to v poriadku, je to technická vec. Môžme to takto urobiť, dali sme vám tých 20 minút. Vyhoveli sme vám. Pani poslankyňa Hatráková, do rozpravy, nech sa páči.
Glenda, Tibor, poslanec NR SR (2018-10-24):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Blanár, Juraj, podpredseda NR SR (2023-02-14):
Ďakujem, pán spravodajca. Otváram všeobecnú rozpravu, keďže sme v prvom čítaní. Písomne sa nikto neprihlásil. Kto má záujem ústne sa prihlásiť do rozpravy, môže tak urobiť teraz. Konštatujem, že nikto sa nehlási, preto vyhlasujem všeobecnú rozpravu za uzavretú. Keďže neprebehla rozprava, nepredpokladám, že ani pán navrhovateľ, ani spravodajca sa chcú k niečomu vyjadriť. Budeme hlasovať o tomto návrhu zákona dnes o 17.00 hod. A prerušujem rokovanie o tomto bode programu. Poprosím oboch, aby zotrvali na svojich miestach, pretože budeme pokračovať v poradí 86. bodom schváleného programu, ktorým je prvé čítanie návrhu poslanca Martina Čepčeka na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov. Je to parlamentná tlač 1366, návrh na pridelenie výborom je pod číslom 1435. Opätovne udeľujem slovo pánovi poslancovi Martinovi Čepčekovi, aby tento návrh zákona uviedol. (Rokovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov , tlač 1366.)
Krajčír, Ľuboš, poslanec NR SR (2023-05-09):
Ďakujem pekne za slovo. Termín hlasovania bude dnes o sedemnástej hodine.
J. Ivančo, poslanec: (2007-06-27):
Ten problém spočíva v tom, že dochádza skutočne k porušeniu alebo zúženiu zmluvnej slobody vzťahu medzi zamestnávateľom a zamestnancom a dôjde tak skutočne k ohrozeniu vytvárania ďalších pracovných miest, ale aj k ohrozovaniu ďalších zamestnaneckých pomerov. Vnímanie rovnováhy medzi zamestnancom a zamestnávateľom je pre tento Zákonník práce, ktorý je doteraz platný, tým hnacím motorom, ktorý posilňoval zamestnanosť a posilňoval vzájomné vzťahy medzi zamestnávateľmi a zamestnancami. Vedieme nový Zákonník práce do stavu, že vytvoríme novo vyvolenú skupiny zamestnancov, ktorí sa nazývajú odborármi. A to je pre nás neprijateľné.
Kollár, Boris, predseda NR SR (2021-12-14):
Otváram rozpravu v rámci tretieho čítania . Hlási sa niekto z poslancov do rozpravy? Nie. Vyhlasujem rozpravu za skončenú. Pristúpime k hlasovaniu o návrhu ako celku. Pani spoločná spravodajkyňa, prosím, uveďte odporúčanie gestorského výboru.
Pellegrini, Peter, predseda NR SR (2015-06-30):
S reakciou na faktické poznámky pán poslanec Érsek.
P. Hrušovský, predseda NR SR: (2004-05-12):
Vyhlasujem zároveň obedňajšiu prestávku. Budeme pokračovať v rokovaní o 14.00 hodine prerokúvaním ďalších bodov programu, tak ako sú uvedené v schválenom programe 26. schôdze Národnej rady. Prajem vám príjemnú dobrú chuť. (Prerušenie rokovania o 12.02 hodine.) (Pokračovanie rokovania o 14.02 hodine.)
Blanár, Juraj, poslanec NR SR (2014-11-27):
Vážený pán minister, veľmi oceňujem tie aktivity, ktoré sa chystajú predovšetkým v legislatívnej oblasti na posilnenie ochrany obetí. My v rámci služieb, ktoré vykonávame na samosprávnych krajoch, to vidíme, že mnohé takéto obete končia v krízových centrách a sú to predovšetkým ženy, mamičky, koľkokrát aj s deťmi, a majú malú možnosť sa ochraňovať, pretože sú väčšinou traumatizované. Čiže ponúkame aj my ako samosprávne kraje, a myslím si, že to aj doteraz beží, aby sme sa zapojili do rozšírenia vzájomného spolupôsobenia, pretože je to naozaj komplexný problém, a v rámci našich krízových centier, ale aj v rámci našich poradenských činností veľmi radi sa k tomu prihlásime a napojíme sa na to. Čiže je to skôr podaná ruka. A chcem takisto poďakovať všetkým mimovládnym organizáciám, ktoré v tejto oblasti pôsobia a významné pomáhajú zmierňovať dopady. Ešte raz ďakujem, pán minister.
Paška, Pavol, predseda NR SR (2014-11-09):
Pán poslanec Martvoň.
Matovič, Igor, poslanec NR SR (2016-05-24):
Kolegyne, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona, ktorý spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: pre financie a rozpočet, ústavnoprávny a pre verejnú správu a regionálny rozvoj. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský do 32 dní od jeho prerokovania v prvom čítaní na schôdzi Národnej rady. Pán predsedajúci, prosím, otvorte rozpravu k uvedenému návrhu zákona.
Bugár, Béla, podpredseda NR SR (2019-09-25):
Prezentujme sa a hlasujme. (Hlasovanie.) Prítomných 124, za 24, proti 44, zdržalo sa 50, 6 nehlasovali. Návrh sme neschválili. Prosím teraz pána poslancu Moru, aby uviedol hlasovanie v prvom čítaní o návrhu poslancov Kotlebu, Schlosára, Drobného a Kecskésa na vydanie zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy (tlač 1587). (Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Stanislava Drobného a Jána Kecskésa na vydanie zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov , tlač 1587.)
Blaha, Ľuboš, podpredseda NR SR (2023-12-08):
Pán poslanec Jakab bol posledný prihlásený do rozpravy ústne, takže vyhlasujem rozpravu za skončenú. Chce k rozprave zaujať stanovisko navrhovateľ? Áno. Pán minister financií Ladislav Kamenický, nech sa páči, máte slovo.
J. Budaj, poslanec: (2002-07-09):
Zjednodušenie zákona, verím, poskytne aj vám všetkým jednoduchší pohľad na túto novú problematiku. Uznávam, že sme sa dlhú dobu, tri roky usilovali o pokrytie priestoru, ktorý bol zanedbaný. Dvanásť rokov od revolúcie, mal byť dávno tento veľmi dôležitý a pre rozvoj národnej politiky kľúčový zákon novelizovaný. Aj v tejto podobe ho považujem za veľký posun dopredu a ako som povedal, verím, že v tejto podobe bude pre vás prijateľný a že dostane plnú podporu snemovne. A teraz si dovolím prečítať prvý návrh. Nahradiť § 6 textom. § 6 zodpovednosť za obsah reklamy. Prevádzkovateľ masového média nezodpovedá podľa tohto zákona za pravdivosť údajov obsiahnutých v reklame (5) alebo v inzercii, uverejnenej v masovom médiu. Toto neplatí, ak ide o vlastnú reklamu a inzerciu prevádzkovateľa masového média. Zodpovednosť podľa osobitného predpisu (6) týmto nie je dotknutá. Poznámky pod čiarou znejú: 5) zákon 147/2001 Z. z. o reklame a zmene a doplnení niektorých zákonov, 6) zákon č. 147/2001 Z. z., § 44 - 54 zákona č. 513/1991 Zb. Obchodný zákonník v zmysle neskorších predpisov, zákon č. 140/1961 Zb. Trestný zákon v znení neskorších predpisov. Druhý bod, v § 13 ods. 1 doplniť na koniec textu túto vetu: „Zo žiadosti musí byť zrejmé, v čom spočíva nepravdivosť údajov alebo v čom spočíva skreslenie pravdy.“ Tretí bod, v § 14 ods. 2 nahradiť bodku na konci vety čiarkou a pripojiť slovné spojenie „odpovede alebo dodatočné informácie“. V § 16 ods. 1 sa prvá veta nahradí textom: „Ak prevádzkovateľ masového média neuverejní opravu, odpoveď alebo dodatočnú informáciu vôbec alebo nedodrží podmienky podľa § 14 ods. 1 – 4 o povinnosti uverejniť opravu, odpoveď alebo dodatočnú informáciu, rozhodne súd na návrh osoby, ktorá uverejnenie opravy, odpovede alebo dodatočnej informácie žiadala. V § 16, to je piaty bod, sa doplní odstavec 3, ktorý znie: Odstavec 3: „Súd je povinný pri preskúmaní rozhodnutia prevádzkovateľa masového média neuverejniť opravu, odpoveď alebo dodatočnú informáciu, začať konanie do 10 dní od prijatia návrhu na konanie.“ Koniec úvodzoviek. Bod 6, v § 20 ods. 1 písm. c) za slovo imania sa dopĺňajú slová, úvodzovky, „iného masového média“. To je jeden z technických omylov. Ods. 7, v § 21 ods. 1 doplniť na konci vety slovo „média“. Ôsmy bod, v § 23 vypustiť ods. 2. Deviaty bod, vypustiť § 24 - 45 vrátane. Nasledujúce paragrafy prečíslovať. To je práve časť, ktorá sa týka mediálnej rady. Desiaty bod, v § 47 sa číslovka, úvodzovky, „§ 48“ nahrádza číslicou 46. Jedenásty bod, v § 49 sa vypúšťajú body 6, 7, 8 a 9. Okrem týchto návrhov ako procedurálny návrh navrhujem, aby sa z hlasovania o spoločnej správe výborov vyňali body 1, 2 a 3 na spoločné hlasovanie. Ak k tomuto vyňatiu príde, navrhujem, aby sa potom o týchto troch bodoch hlasovalo súčasne. Ďakujem pekne.
Mojš, Milan, poslanec NR SR (2016-10-19):
Ďakujem. Vážený pán predsedajúci, prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kollár, Boris, predseda NR SR (2020-09-02):
Vážené panie poslankyne a páni poslanci, pokračujeme v rokovaní schôdze, 11. schôdze parlamentu. Chcem vás informovať o záveroch grémia. Páni poslanci Mazurek, pán poslanec Krupa, pán poslanec Medvecký boli vykázaní. Pán poslanec Ďurica má rúško, nebudeme to riešiť ďalej. Pán poslanec Taraba, Kuffa a Kuffa opustili sálu. Tí boli len vyzvaní, neboli vykázaní. Pokračujeme ďalej v schôdzi. Chcem vás ešte upozorniť, že z vlády došiel jeden návrh zákona na skrátené legislatívne konanie, aby sa aj medici mohli zúčastňovať odberných miest rovnako ako lekári. Dohodli sme sa na grémiu, že tento bod zaradíme ako úplne posledný, a teraz pokračujeme ďalej v rokovaní schôdze. Chcel by som upozorniť poslancov, ktorí neuposlúchli výzvu, že ani poslanec Národnej rady nie je niečo viacej ako bežný občan. A keď raz bežný občan niečo musí dodržiavať, musí to dodržiavať aj poslanec, nech je z akejkoľvek politickej strany. My nie sme nadľudia, my nie sme nič viacej ako bežný človek, a preto si myslím a som presvedčený, že by sme sa mali takto chovať. Je to neúcta voči obyčajným, bežným ľuďom. Ďakujem. (Potlesk.) Pristúpime k prvému bodu programu, ktorým je informácia Mandátového a imunitného výboru Národnej rady Slovenskej republiky o uplatňovaní a zániku mandátu poslanca Národnej rady Slovenskej republiky. Prosím predsedníčku Mandátového a imunitného výboru pani poslankyňu Annu Andrejuvovú, aby Národnej rade uvedenú informáciu podala. (Rokovanie o informácii Mandátového a imunitného výboru Národnej rady Slovenskej republiky o uplatňovaní a zániku mandátu poslanca Národnej rady Slovenskej republiky .)
Laššáková, Jana, podpredsedníčka NR SR (2012-10-24):
Pani poslankyňa Tomanová, nech sa páči.
Kresák, Peter, poslanec NR SR (2017-02-01):
Ďakujem pekne. Ja proste musím troška reagovať na pani predrečníčku, ale ešte aj na kolegu Grendela. Ako je v podstate jasné, však diskutujme o každom návrhu zákona vecne, ale bolo by dobré, keby sme si ten návrh aspoň prečítali aj v kontexte zákona, ktorý ten návrh mení. Ja neviem, kde sme boli alebo kde boli vaši poradcovia, keď vám radili, aby ste vystúpili s tým, že paragraf, navrhnutý paragraf je zmätočný, pretože keby sa troška pozreli na text toho zákona a predovšetkým teda samozrejme dotknuté ustanovenie § 52 ods. 11, tak by zistili, že v tomto platnom znení sa definuje, definuje sa výrobca obalov a že to je fyzická alebo právnická osoba alebo podnikateľ, ktorý uvádza na trh tovar s obalom a ktorý uskutočňuje odplatné alebo bezodplatné odovzdanie obalu konečnému používateľovi na bezprostredné zabalenie tovaru. Čiže je tam jasná definícia výrobcu. Troška síce možno nezvyklá, ale vy ste prijímali ten zákon, vy ste prijímali ten text, tak mali by ste vedieť, že výrobca obalu je vlastne ten, ktorý dáva ten obal k dispozícii konečnému spotrebiteľovi na zabalenie tovaru podľa platného znenia. Takže priznám sa, veľmi dobre tým námietkam som nerozumel. Ďakujem.
Viskupič, Marián, poslanec NR SR (2023-12-07):
Ďakujem pekne za slovo, pán predseda. No, pán minister, ďakujem pekne, že ste vystúpili, to oceňujem teda, keď musíte odísť, ale aké upratovanie? Veď ten balíček 1,5 miliardy je v podstate 1 : 1 k novým výdavkom, ktoré ste vyrobili, 1 : 1, tam sa nič neupratalo, len teda si pokryjete to, čo ste sľúbili. A potom veľmi málo hovoríte o tom, a budem rád, ak to zaznie, no, váš prvý rozpočet k tomu všetkému, hej, vytvorí minimálne ďalších 7 miliárd deficitu a teda, samozrejme, aj nového dlhu, čiže takto o rok už nebudete môcť hovoriť, že len tí pred vami sa zadlžovali. Akože, bohužiaľ, proste bude to platiť už znova, znova aj na vás. No a ešte jednu vec stihnem. No tak balíček za 1,5 miliardy teda budeme preberať bez pána ministra? Chápem aj nechápem, hej, je to proste vec, kde pán minister mal sedieť v pléne, aj keď rozumiem, že má povinnosti, že ide do Bruselu, okej. Ale zároveň, ako ste možno, kolegovci, počuli, výbor máme 13.30 h a ráta sa, že asi do druhej skončíme, keďže začína rokovanie pléna. No tak za 30 minút prebrať bod po odbornej stránke s ľuďmi z ministerstva, jeden a polmiliardový balíček, ja viem, že chcete rýchlo, ale všetko má nejakú mieru, ako fakt 30 minút je málo. Ďakujem pekne za pozornosť.
Bugár, Béla, podpredseda NR SR (2010-08-05):
Na faktické poznámky pán poslanec Vážny, nech sa páči, môžete reagovať.
Glváč, Martin, podpredseda NR SR (2016-09-08):
Pán poslanec Viskupič.
Ďuriš Nicholsonová, Lucia, podpredsedníčka NR SR (2019-03-28):
Pani poslankyňa Blahová.
Fico, Robert, predseda vlády SR (2017-04-06):
Je návrh... (Reakcie z pléna. Prerušenie vystúpenia predsedajúcim.)
Zmajkovičová, Renáta, podpredsedníčka NR SR (2013-09-11):
Ďakujem, pán minister. Dávam slovo spravodajkyni, ktorú určil navrhnutý gestorský výbor pre vzdelávanie, vedu, mládež a šport, poslankyni Oľge Nachtmannovej. Nech sa páči.
Zmajkovičová, Renáta, podpredsedníčka NR SR (2014-07-03):
Nech sa páči, pán spravodajca.
Jurinová, Erika, podpredsedníčka NR SR (2012-06-27):
Ďakujem, pán poslanec. Vzhľadom na to, že sme zlúčili rozpravu s ďalším bodom programu, prosím, aby ste zaujali svoje určené miesto v rokovacej sále, a nie na mieste spravodajcu. Pokračujeme prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 301/2005 Z. z. Trestný poriadok v znení neskorších predpisov a o zmene a doplnení niektorých zákonov . Návrh zákona má tlač 65, návrh na jeho pridelenie na prerokovanie výborom je v rozhodnutí č. 43. Dávam slovo poslancovi Pavlovi Hrušovskému, aby tento návrh zákona uviedol.
Paška, Pavol, predseda NR SR (2014-11-09):
Pani podpredsedníčka Jurinová.
Šefčík, Marek, poslanec NR SR (2020-09-22):
Ďakujem za slovo. Pán Blaha, iba egoista, ktorému za socializmu bolo dobre, bude hovoriť o práci, o istotách, o bytoch a schválne opomenie obludné politické procesy, zločiny toho zverského režimu. Komunisti ľudí tyranizovali a nehovoríme o jednotkách alebo desiatkach, ale o desaťtisícoch ľudí. Vy ste spomenuli v svojej reči Alexandra Dubčeka, pred chvíľou bolo spomínané, že, že on tu nepatrí momentálne, ale to, že bol Alexander Dubček človekom, ktorý sa snažil ten režim vylepšiť, predsa neznamená, že ten režim zločinecký nebol. Socializmus nikdy nemal a ani nikdy nebude mať v žiadnej podobe ľudskú tvár. Ďakujem.
Osuský, Peter, poslanec NR SR (2016-10-26):
Ďakujem pekne, pán predseda. No, samozrejme, tá výborná otázka o tom, akí sú tí všetci vymenovaní židia, cigáni, moslimi, mimovládky, zločinný, je fajn. Samozrejme, už Vespasian hovoril: „Pecunia non olet.“ Peniaze nesmrdia. A vyskytli sa údaje, a to nie z mimovládok, ale z tajných služieb, že vám nesmrdia peniaze z Východu, keď už sme tak u tých strašných sponzorov. A samozrejme, pripusťme, že tie peniaze vám nedávajú ani židia ani moslimi, ale že nejaké hádam pritiekli, je druhá vec. A pokiaľ ide o tie úvahy o tom, ako sú tie mimovládky strašné, tak je pravda, že existujú krajiny, kde sú mimovládky zakazované a proskribované. Ale pravda je, že tie krajiny sú dierami a svet sa s nimi veľmi nebaví. My sme sa i vďaka mimovládkam vyhrabali z čiernej diery a sme tam, kde sme. Existujú krajiny, ktoré než sa dostanú tam, kde sme my, budú čakať najbližších 15 alebo 20 rokov, ak dobre pôjde.
Laššáková, Ľubica, poslankyňa NR SR (2020-09-02):
Ďakujem pekne za slovo, pán predsedajúci. Som rada, že naprieč politickým spektrom sa poslanci Národnej rady Slovenskej republiky rozhodli dôrazne prijať vyhlásenie k prípadu slovenského občana Jozefa Chovanca. Je neprípustné, aby sa v 21. storočí diali takéto trestuhodné činy. Váhou poslankyne Národnej rady Slovenskej republiky žiadam, aby pán minister zahraničných vecí Slovenskej republiky prišiel k nám do pléna a objasnil nám detaily, ktoré ako minister a člen vlády Slovenskej republiky v tejto vecí robí. Stalo sa to občanovi Slovenskej republiky a my zastupujeme občanov Slovenskej republiky, takže som presvedčená, že na tieto informácie máme právo a člen vlády, ktorá sa zodpovedá Národnej rade, je povinný na požiadanie aj časti pléna predstúpiť. Rodine Jozefa Chovanca vyjadrujem úprimnú sústrasť. Ďakujem za pozornosť.
Kollár, Boris, predseda NR SR (2023-03-28):
Áno, dávam o tom hlasovať. Prosím, prezentujme sa a hlasujeme. (Hlasovanie.) Prítomných 139 poslancov, za 108, proti 13, zdržalo sa 18. Konštatujem, že sme navrhnuté uznesenie schválili. Nasleduje hlasovanie o návrhu uznesenia k správe Osobitného kontrolného výboru na kontrolu činnosti Vojenského spravodajstva o stave použitia informačno-technických prostriedkov za rok 2022, (tlač 1425). Prosím poverenú členku tohto výboru poslankyňu Zuzanu Šebovú, aby uviedla hlasovanie. (Hlasovanie o správe Osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za rok 2022 , tlač 1425.)
Laššáková, Jana, podpredsedníčka NR SR (2013-04-30):
S reakciou pán poslanec Kadúc, nech sa páči.
B. Bugár, podpredseda NR SR: (2003-12-03):
(Hlasovanie.) Prítomných 130 poslancov, za návrh 121, hlasovania sa zdržali 8, nehlasoval 1. Konštatujem, že Národná rada schválila návrh zákona, ktorým sa mení a dopĺňa zákon Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov a o zmene niektorých zákonov . Ďakujem, pani predsedníčka. návrhu poslankyne Národnej rady Slovenskej republiky Anny Záborskej na vydanie zákona, ktorým sa mení zákon Národnej rady Slovenskej republiky č. 98/1995 Z. z. o Liečebnom poriadku v znení neskorších predpisov (tlač 409). Spoločným spravodajcom je pán poslanec Džupa. Nech sa páči, máte slovo. K. Džupa, poslanec: Vážený pán podpredseda Národnej rady, dámy poslankyne, páni poslanci. Gestorský výbor na základe príslušných paragrafov rokovacieho poriadku ho odporúča schváliť s pozmeňujúcimi návrhmi, pritom konštatujem, že zo spoločnej správy vyplývajú štyri pozmeňujúce návrhy. Výbor odporúča, aby sa o bodoch 1, 3 hlasovalo spoločne a o bode 4 samostatne s tým, že o bode 1 až 3 je návrh gestorského výboru schváliť ich.
Bastrnák, Tibor, poslanec NR SR (2015-03-10):
Ďakujem pekne. Ja tiež mám rád argumenty a nemám rád to, že jedna strana je dobrá, druhá je zlá, jedna strana robí všetko dobre, druhá nerobí nič dobre. To je pravda, uznal som to, že 20, 50-korunáčky sme zaviedli my, ale si musíte uvedomiť, že vtedy neboli iné poplatky a to je veľmi dôležitá vec. Lebo potom, keď ste zrušili tie 20, 50-korunáčky, potom zrazu vznikli iné poplatky. A práve preto som uviedol aj vo svojom vystúpení, že keď 20, 50-korunáčky ste zrušili, prečo ste vtedy nezrušili všetky poplatky v zdravotníctve? Prečo nie? Ale čo sa stalo teraz? Ani teraz ste nezrušili všetky poplatky v zdravotníctve, pritom by ste to mohli, len potom populisticky by ste nemali zobrať 150 mil. zo systému. Je to veľmi jednoduché, ja vás vyzývam, zrušte všetky poplatky v zdravotníctve, ale dajte späť 150 mil. do systému. A viete, ďalšia vec, pýtali ste sa, pán poslanec, že prečo obhajujú tu niektorí ľudia prednostné vyšetrenie. Viete dobre, a chcem to ešte raz zdôrazniť, neobhajujem, ja nie. Ale na druhej strane, môžem sa vás opýtať, že prečo priemerný občan Slovenskej republiky chodí dvakrát toľko k lekárovi, ako priemerný občan Európskej únie? Prečo naši ľudia 12-krát navštevujú za rok ambulanciu a priemerný Európan len 6-krát. Možno preto by sme to mali obmedziť, preto by sme to mali regulovať, lebo to znamená, že naši ľudia dvakrát toľko sedia u lekára, ako priemerný občan Európskej únie. A prečo je to? Na to odpovedzte. A keď to nechcete regulovať, prečo nechcete regulovať? Chcete to, aby to aj naďalej bolo tak? Veď to stojí nielen peniaze daňových poplatníkov, ale aj čas. Ďakujem pekne.
Blanár, Juraj, podpredseda NR SR (2021-12-02):
Ďalšia s faktickou poznámkou pani poslankyňa Pleštinská.
P. Hrušovský, predseda NR SR: (2005-06-23):
(Hlasovanie.) 141 prítomných, 139 za návrh, 1 sa zdržal, 1 nehlasoval. Zákon sme schválili. Teraz prosím pána poslanca Maxona, aby z poverenia výboru pre pôdohospodárstvo uviedol návrhy hlasovaní k zákonu z 24. mája 2005 o lesoch, vrátenému prezidentom Slovenskej republiky na opätovné prerokovanie Národnou radou Slovenskej republiky (tlač 1213). Zákon je pod bodom 8. Nech sa páči, pán poslanec. M. Maxon, poslanec: Ďakujem pekne. Predmetom hlasovania bude teda tlač 1213a. Vážené panie poslankyne vážení páni poslanci, budeme hlasovať 1., 2., 3., 4., 6., 7., 10. a 11. pripomienke pána prezidenta s návrhom gestorského výboru schváliť ich.
Jurinová, Erika, podpredsedníčka NR SR (2014-11-26):
Pán spravodajca, chcete sa vyjadriť k rozprave? Nie. Prerušujem rokovanie o tomto bode programu. Pokračujeme druhým čítaním o vládnom návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov . Vládny návrh zákona má tlač 1210. Spoločná správa výborov má tlač 1210a. Nech sa páči, pán minister pôdohospodárstva a rozvoja vidieka Slovenskej republiky Ľubomír Jahnátek odôvodní návrh.
Kuffa, Filip, poslanec NR SR (2021-11-05):
Ďakujem za slovo. Pani kolegyňa Zemanová, povedali ste v rozprave, že žiadna reforma neprichádza s potleskom všetkých. No tu je problém to, že vám tu netlieska už nikto. Vy ste normálne takí majstri, že ste dokázali naštvať všetkých ľudí, ktorých sa to dotýka. Mali ste pri tom aj iné možnosti, jak to viete riešiť. Exminister Mičovský vám nejaké načrtol. Bohužiaľ, ho nepočúvate. A zo sedemnástich navrhovateľov už ich zostalo len 17, bolo ich 18, tak vy sa hrdíte akože v strane tým titulom, že ste tím líderka pre životné prostredie. No ja na mieste vášho predsedu by som toho tím lídra proste okamžite zmenil, pretože jediné, čo prinášate, je hanba v tých otázkach životného prostredia. Ste absolútne dezorientovaná a mýlite si pojmy-dojmy, tak jak ste si ich mýlili v lete. Vy ste, normálne od leta ste si nenaštudovali problematiku, stále tuná tliachate niečo. Potom ste povedali, že my všetci sme les. Presne jak povedal kolega Taraba, ani náhodou ja nie som žiadny les a absolútne sa k tejto iniciatíve nehlásim, ani sa hlásiť nikdy v živote ku nim nebudem. Potom ešte ste povedali, že vraj máme všetci spoločný cieľ. Len ste nepovedali aký. Lebo ten cieľ skrz tento návrh zákona, ktorým vy si tuná rozdeľujete dotácie, mimochodom ktorý aj vládni poslanci potvrdili, že tie milióny euro môžu čerpať jedine mimovládky, tak ten cieľ ani náhodou nemáme spoločný. A vy sa tu neskrývajte za ochranu prírody, tie vaše rozkrádačky.
Nicholsonová, Lucia, podpredsedníčka NR SR (2016-06-07):
Poprosím vás, pán poslanec Hrnko, keby ste nevykrikovali. (Reakcia z pléna.) Ale ja vidím na vás, že si nemôžete pomôcť, ale musíte to svoje nutkanie zastaviť. (Smiech v sále.) Pán poslanec Beblavý do diskusie, nech sa páči.
B. Bugár, podpredseda NR SR: (2002-12-12):
(Hlasovanie.) Prítomných je 130 poslancov, za návrh 98, proti 2, zdržalo sa 28, nehlasovali 2. Konštatujem, že aj pána Svätopluka Hlavačku sme zvolili za člena Správnej rady Všeobecnej zdravotnej poisťovne. Nech sa páči, môžeme ďalej.
Drábiková, Lucia, poslankyňa NR SR (2021-11-23):
Áno, keďže gestorský výbor neprijal stanovisko, nie je odporúčanie výboru. Pán predsedajúci, dajte, prosím, hlasovať o zákone ako o celku.
B. Bugár, podpredseda NR SR: (2002-05-17):
(Hlasovanie.) Prítomných 89 poslancov, za návrh hlasovalo 77, proti 8, zdržali sa 3, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pán poslanec Rusnák, nech sa páči, druhé hlasovanie.
Bugár, Béla, podpredseda NR SR (2016-09-07):
Nech sa páči, prezentujme sa a hlasujme o tomto návrhu. (Hlasovanie.) Prítomných 143 poslancov, za hlasovalo 143. Takže tento návrh sme schválili. Nech sa páči, ďalej budeme hlasovať o návrhu na vyslovenie súhlasu Národnej rady Slovenskej republiky s uzavretím Zmluvy medzi Slovenskou republikou a Barbados o zamedzení dvojitého zdanenia a zabránení daňovému úniku v odbore daní z príjmov (tlač 122). Nech sa páči, pani poslankyňa Sárközy.
Glváč, Martin, podpredseda NR SR (2016-04-27):
Ďakujem veľmi pekne. Otváram všeobecnú rozpravu. Do rozpravy som dostal jednu písomnú prihlášku. Pán poslanec Jozef Mihál, nech sa páči. A chcem upozorniť pánov poslancov, panie poslankyne, že o tomto návrhu zákona budeme hlasovať po, hneď po jeho prerokovaní.
M. Jureňa, minister pôdohospodárstva SR: (2007-03-29):
Hlavným cieľom predloženého návrhu zákona je úprava podrobností o šľachtení a plemenitbe hospodárskych zvierat vyplývajúca z prebratia Smernice Rady 2005/2004/ES zo 14. marca 2005, ktorou sa mení  a dopĺňa Smernica 87/327/EHS týkajúca sa inseminačných staníc na skladovanie spermií a používanie vajíčok a embryí čistokrvného plemenného hovädzieho dobytka. Ďalším cieľom návrhu zákona sú úpravy niektorých ustanovení, ktoré vyplynuli z aplikačnej praxe. Návrh zákona nezakladá nároky na štátny rozpočet, nemá vplyv na rozpočty obcí, ani rozpočty vyšších územných celkov a nemá vplyv na zamestnanosť, životné prostredie a podnikateľské prostredie. Vážený pán predsedajúci, vážené pani poslankyne, vážení páni poslanci, vzhľadom na potrebu uvedenia navrhovaného zákona do praxe dovoľujem si vás požiadať o jeho prerokovanie a vyjadrenie súhlasu s ním. Ďakujem.
P. Goga, poslanec: (2010-02-03):
Pán predseda, keďže sme odhlasovali všetky body zo spoločnej správy, mám splnomocnenie gestorského výboru odporučiť hlasovať o tom, že prerokovaný vládny návrh zákona prerokujeme v treťom čítaní ihneď.
Mezenská, Helena, poslankyňa NR SR (2015-07-01):
Ja sa pripájam k tejto podpore. Rovnako vítam tento návrh zákona. Naozaj má silný nielen sociálny, ale aj ekologický rozmer. Samozrejme, je spôsobom, ako riešiť na jednej strane odpady potravín, ich vyhadzovanie, plytvanie nimi, na druhej strane núdzu mnohých ľudí, ktorí nielen v iných krajinách, ale aj, žiaľbohu, v našej krajine hladujú. Naozaj by ma zaujímali dôvody, ak by nedošlo k podpore tohto zákona, pre ktoré sa vládna strana rozhodne tento zákon nepodporiť. Neviem si ich predstaviť. Verím, že v rámci tejto rozpravy a diskusie budú zdôvodnené. Takže ja jednoznačne tento návrh zákona podporujem.
Kaník, Ľudovít, poslanec NR SR (2012-05-09):
Môžeme okolo toho rozprávať, koľko chceme, ale všetko nakoniec je v ekonomických stimuloch. Keď bude systém nastavený tak, že cez súbor rôznych dávok, príplatkov sa vytvorí dostatočný príjem na to, aby ľudia, ktorým postačuje takýto spôsob existencie, mohli takto fungovať, tak aj tí, ktorí tak nechcú žiť, sa prispôsobia, pretože žijú v tej osade a sú za blbcov, keď chodia do práce. V tom je ten problém. A ja som tu predkladal vždy zákony, ktoré viažu všetky možné takéto dávky a príspevky na preukázanie aktivity, pracovnej snahy na to, že ten človek naozaj chce a, samozrejme, že zároveň z pohľadu štátu je treba vytvárať pomoc a priestor tam, aby bola ponuka práce, ale nedá sa to robiť jednostranne. Keď sa tu všetci budeme sústreďovať len na to, ako zasa minúť kopu peňazí, tak to bude nezmyselné a nakoniec proti tým ľuďom. Zotročujú sa potom závislosťou na sociálnych dávkach. To nie je správne. Nevedie to k riešeniu, ale naopak, zväčšuje to ten problém. Takže ja znova predložím celý súbor týchto zákonov a budem tak robiť dovtedy, kým nenájde sa dostatočná väčšina, aby pochopila, že táto časovaná bomba, ktorú si na Slovensku pestujeme, keď nebude riešená, tak nás nakoniec všetkých prevalcuje, ale potom už bude neskoro. Takže žiadny pseudohumanizmus, žiadne plakanie nad tým, ako je to hrozné a ako to treba rozdať viac peňazí, ale vidieť, kde je podstata vzniku tohto problému. To riešenie bude bolestivé, ale iné nie je.
B. Bugár, podpredseda NR SR: (2002-02-21):
L. Pittner, poslanec: Vážený pán predsedajúci, vážená Národná rada, z diskusie, ktorá tu odznela, predložil pán poslanec Köteles návrh uznesenia. Chcem však konštatovať, že tento návrh uznesenia by poškodil osoby, ktoré my týmto návrhom chceme odškodniť, a to z toho dôvodu, že tento návrh uznesenia sa vzťahuje len na územie Slovenska. Naopak, návrh predkladateľov, ktorí predkladajú tento návrh, cez tie návrhy, ktoré som tu prečítal, ktoré vznikli v ústavnoprávnom výbore, je pripravený navrhnúť odškodnenie aj tých osôb, ktoré boli napríklad poškodené na zabranom území fašistickým horthyovským Maďarskom. Čiže netýka sa to len problematiky slovenského územia, ale problematiky územia prvej Československej republiky, teda aj ľudí Podkarpatskej Rusi, ľudí, ktorí boli zobraní a poškodení na zabranom území Slovenskej republiky a takisto ľudí, ktorí boli potom na území Protektorátu Čiech a Moravy, pretože do roku 1938 boli na území Československej republiky a teraz sú občanmi Slovenskej republiky. Žiadam vás preto, pán predsedajúci, aby ste dali najskôr hlasovať o návrhoch, ktoré predkladá ústavnoprávny výbor a ktorý vyplynul zo spoločnej správy, a to v článku I, k bodu 2 a k bodu 3 spoločne.
Gašpar Tibor, podpredseda NR SR (2024-09-26):
Pán predseda vlády, váš čas uplynul, musím... (Vstup predsedu vlády.)
Šutaj Eštok, Matúš, poslanec NR SR (2022-02-22):
Ďakujem väčšine kolegov za vecné faktické pripomienky. Áno, viacerí tu hovoríte o tom, že médiá nevidia, čo sa tu deje, čo sa deje na ministerstve vnútra, na špeciálnej prokuratúre. Práve naopak, zatvárajú si za tým oči a niektoré mienkotvorné, v úvodzovkách mienkotvorné, médiá dokonca robia všetko pre to, aby obhajovali tú čurillovskú mafiu. To je, sám sa pýtam, koho prospech to je? Spravodlivosti asi ťažko. Pán Pčolinský, ďakujem za tvoju faktickú a cením si, že si jediný predstaviteľ vládnej koalície, ktorý má tú odvahu postaviť sa a povedať aj v prípade, ak sa deje niečo zlé, čo sa deje, a pomenovať to, pretože je nenormálne, aby, v úvodzovkách, tá čurillovská mafia, tí naši chlapci, ako ich nazval ten pomätenec policajný prezident Hamran, ktorý tu ide bojovať s temnými silami, aby povýšil ľudí, ktorí sú reálne ob-vi-ne-ní z trestného činu. Tak namiesto toho, aby boli odstavení z funkcie, tak oni boli povýšení a stúpajú. A správne si pomenoval, ak Santusovej chceli našiť korupciu, tak ja sa pýtam, čo je toto, ak nie korupcia, keď si našich chlapcov, tú čurillovskú mafiu idú takto hýčkať a mojkať. Pán poslanec Šefčík, či ako sa voláte. Vy viete, aký je rozdiel medzi výpoveďami kajúcnikov, o ktorých som vám tu hovoril, a medzi legálne získanými odposluchmi? Vy viete, aký je tu rozdiel medzi týmto? Asi ťažko. A ten neborák pán Šudík. Ja už som to povedal viacerým z vás pročkovcov, to biblické, blahoslavení chudobní v duchu, lebo ich je nebeské kráľovstvo. A pre vás to platí minimálne trojnásobne.
B. Bugár, podpredseda NR SR: (2005-09-21):
(Hlasovanie.) Prítomných je 80 poslancov, za 78, zdržal sa 1, nehlasoval 1. Konštatujem, že aj toto uznesenie sme schválili. Prosím pána poslanca Cupera, aby uviedol hlasovania k vládnemu návrhu zákona, ktorým sa mení a dopĺňa zákon č. 244/2002 Z. z. o rozhodcovskom konaní (tlač 1273). Nech sa páči. J. Cuper, poslanec: Ďakujem, pán predsedajúci. Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
S. Janiš, poslanec: (2009-10-30):
Viete, čo mňa prekvapilo, a dúfam, že všetci mladí si to pozrú, ako ste tu oslavoval socializmus. Výborne! Nech si to všetci mladí pozrú – oslavu socializmu poslancom HZDS pánom Jureňom, nech si všetci mladí potom pozrú všetky pamätníka a všetky tie ostnaté „dráty“, čo im tu znova núkate, pán kolega. Budem tlmočiť všetkým mladým, všetkým gymnazistom a vysokoškolákom, ako ste oslávili socializmus, ako ich chcete vrátiť späť, aby nemohli cestovať, lebo kapitalizmus je zlý a socializmus je veľmi dobrý. Pán kolega, oživím vám pamäť, keďže ste ju stratili. Rok 1998 po vláde Vladimíra Mečiara, po divokej privatizácii tzv. kapitálotvornej vrstve VSŽ, ekonomika na pokraji krachu. Štát si požičiava za 28 %. Štát nemá na mzdy svojich zamestnancov, policajtov, súdov, zdravotníkov preto, lebo rozdával majetky kapitálotvornej vrstve. Rozdával majetky kapitálotvornej vrstve! Nafta Gbely, VSŽ, to bolo čo, pán kolega? Nepamätáte? Stratili ste pamäť? Vidím na vás, stratili ste pamäť, že sme boli vyradení z integrácie do Európskej únie, do NATO. Zničili ste Slovensko, zničili ste Slovensko ekonomicky aj morálne. Remiáš vám nič nehovorí? Únos prezidentovho syna vám nič nehovorí? Veľa ste si do... (Prerušenie vystúpenia časomerom.)
Mažgút, Ján, poslanec NR SR (2024-06-26):
Ďakujem pekne, pán predsedajúci. Ono to tu už síce odznelo, ale oficiálne to prináleží spravodajcovi, takže navrhujem hlasovanie zajtra o jedenástej. Ďakujem.